CELEX: 62013TN0608
Language: el
Date: 2013-11-22 00:00:00
Title: Υπόθεση T-608/13: Προσφυγή της 22ας Νοεμβρίου 2013 — easyGroup IP Licensing κατά ΓΕΕΑ — TUI (easyAir-tours)

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/33
            
         Προσφυγή της 22ας Νοεμβρίου 2013 — easyGroup IP Licensing κατά ΓΕΕΑ — TUI (easyAir-tours)
   (Υπόθεση T-608/13)
   2014/C 24/60
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: easyGroup IP Licensing Ltd (Λονδίνο, Ηνωμένο Βασίλειο) (εκπρόσωπος: J. Day, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: TUI AG (Hannover, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 5ης Σεπτεμβρίου 2013 στην υπόθεση R 1029/2012-1·
            
         
               —
            
            
               να καταδικάσει το ΓΕΕΑ στα δικαστικά έξοδα της διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα που περιέχει τα λεκτικά στοιχεία «easyAir-tours» για προϊόντα και υπηρεσίες των κλάσεων 16, 36, 39 και 43 — Καταχωρισμένο κοινοτικό σήμα υπ’ αριθ. 9 220 849
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Επέκταση της προστασίας στην Ευρωπαϊκή Ένωση διεθνών καταχωρίσεων, καταχωρισμένο κοινοτικό σήμα και καταχωρισμένο εθνικό σήμα ενός εικονιστικού σήματος που περιέχει, μεταξύ άλλων, το λεκτικό στοιχείο «airtours»
   
      Απόφαση του τμήματος ανακοπών: Απορρίπτει εν μέρει την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού για το κοινοτικό σήμα.